เรื่องร้องเรียน (ถนน,น้ำท่วม,ต้นไม้,จราจร,ความปลอดภัย) วันที่ 2023-06-28 04:21:51 — แขวงดินแดง เขตดินแดง กรุงเทพมหานคร
เรื่อง เสนอปรับเปลี่ยนพื้นถนนที่เป็นเกาะสมมุติ บริเวณสามเหลี่ยมปากถนนมิตรไมตรี 2 ตัดถนนวิภาวดี ฝั่งขาเข้า เป็นเกาะกลางสามเหลี่ยมถาวรปลูกต้นไม้
.
ด้วยเกาะสมมุติ เป็นพื้นถนนที่ถูกตีเส้นด้วยสีขาวแนวทแยง บริเวณสามเหลี่ยมปากถนนมิตรไมตรี 2 (ถนนตัดใหม่) ตัดกับถนนวิภาวดี ฝั่งขาเข้า เขตดินแดง ติดกับกองเครื่องจักรกล สำนักระบายน้ำ ซึ่งเป็นพื้นที่ว่างขนาดใหญ่ ปัจจุบันมักจะมีรถบรรทุกของ กทม. และรถบัสขนาดใหญ่ มาจอดบนเกาะสมมุติดังกล่าว ดูไม่สวยงาม และอาจก่อให้เกิดอุบัติเหตุต่างๆได้ และเมื่อการจราจรติดขัด ก็มักจะมีรถฝ่าฝืน ขับแซงขึ้นมาฝ่าเกาะสมมุติ เพื่อไปเบียดแทรกรถที่ต้องการตรงไปดินแดง ยิ่งทำให้การจราจรติดขัดมากขึ้น
.
จึงขอเสนอให้ทาง กทม. ปรับปรุงสามเหลี่ยมปากถนนบริเวณนี้ ทำเป็นเกาะกลาง วางแนวคันหินคอนกรีตถาวร และเจาะพื้นถนนลงไป ใส่ดิน เพื่อปลูกต้นไม้ใหญ่ยืนต้น ปลูกหญ้าให้เกิดความร่มรื่น ภูมิทัศน์สวยงาม เหมือนกับสามเหลี่ยมปากทางถนนเทศบาลสงเคราะห์ ตรงวัดเสมียนนารี ที่ปลูกต้นไม้ ปลูกหญ้าได้ ร่มรื่น สวยงาม ดูเป็นระเบียบ อีกทั้งการทำเกาะกลางถาวร ยังเป็นการป้องกันรถที่มักง่าย ใช้พื้นที่เกาะสมมุติดังกล่าว แซงขึ้นมาเบียดแทรกรถที่ต่อแถวมาถูกต้องด้วย  
.
ทั้งนี้ ได้เคยแจ้งข้อเสนอผ่าน TraffyFondue ครั้งที่ 1 เลขที่ 2022-FW9N83 วันที่ 13 ธ.ค. 65 ครั้งที่ 2 เลขที่ 2023-MY3D9C วันที่ 14 มี.ค. 66 แต่ข้อเสนอยังไม่ได้รับการดำเนินการต่อแต่อย่างใด